stanford-oval/wikipedia huggingface dataset:
טבח הספורטאים באולימפיאדת מינכן
הנרצחים

| שם | מקצוע | גיל | מצב משפחתי | מקום קבורתו | קישור לדף באתר לחללי פעולות איבה |
| --- | --- | --- | --- | --- | --- |
| דוד ברגר | מרים משקולות | 28 | רווק | קליבלנד, ארצות הברית | דף לזכר דוד ברגר, ב"לעד" – אתר לזכר האזרחים חללי פעולות האיבה |
| יוסף גוטפרוינד | שופט היאבקות | 40 | נשוי + 2 בנות | גבעת שאול, ירושלים | דף לזכר יוסף גוטפרוינד, ב"לעד" – אתר לזכר האזרחים חללי פעולות האיבה |
| משה ויינברג | מאמן היאבקות | 33 | נשוי + תינוק | פתח תקווה | דף לזכר משה ויינברג, ב"לעד" – אתר לזכר האזרחים חללי פעולות האיבה |
| אליעזר חלפין | מתאבק | 24 | רווק | קריית שאול, תל אביב | דף לזכר אליעזר חלפין, ב"לעד" – אתר לזכר האזרחים חללי פעולות האיבה |
| מארק סלבין | מתאבק | 18 | רווק | קריית שאול, תל אביב | דף לזכר מארק סלבין, ב"לעד" – אתר לזכר האזרחים חללי פעולות האיבה |
| זאב פרידמן | מרים משקולות | 28 | רווק | חיפה | דף לזכר זאב פרידמן, ב"לעד" – אתר לזכר האזרחים חללי פעולות האיבה |
| יוסף רומנו | מרים משקולות | 32 | נשוי + 3 בנות | הרצליה | דף לזכר יוסף רומנו, ב"לעד" – אתר לזכר האזרחים חללי פעולות האיבה |
| קהת שור | מאמן קליעה | 53 | נשוי + בת | קריית שאול, תל אביב | דף לזכר קהת שור, ב"לעד" – אתר לזכר האזרחים חללי פעולות האיבה |
| אנדריי שפיצר | מאמן סייף | 27 | נשוי + תינוקת | קריית שאול, תל אביב | דף לזכר אנדריי שפיצר, ב"לעד" – אתר לזכר האזרחים חללי פעולות האיבה |
| עמיצור שפירא | מאמן אתלטיקה | 40 | נשוי + 4 ילדים | קריית שאול, תל אביב | דף לזכר עמיצור שפירא, ב"לעד" – אתר לזכר האזרחים חללי פעולות האיבה |
| יעקב שפרינגר | שופט הרמת משקולות | 51 | נשוי + 2 ילדים | בת ים - חולון | דף לזכר יעקב שפרינגר, ב"לעד" – אתר לזכר האזרחים חללי פעולות האיבה |
הנצחת י"א חללי מינכן > ישראל

במכון וינגייט נמצאת אנדרטה לזכר י"א הספורטאים מעשה ידיו של הפסל ישראל נפתלי, לפני אולם הרשטירט יש עמוד (דמוי עמוד טוטם) שיש בו את כל אחד עשר שמות הספורטאים בעברית ובאנגלית ואולם הספורט המרכזי של המכון קרוי "אולם הי"א" לזכרם בתכנון האדריכלים משה לופנפלד וגיורא גמרמן.
מועדון הרמת המשקולות מכבי רומנו הוקם בהרצליה על ידי המאמן והספורטאי לשעבר, עדי ברנה. המועדון מקדש את זכרם של הנרצחים באולימפיאדה, וקרוי על שמו של יוסף רומנו מרים המשקולות שנרצח בטבח.
בתל אביב במוזאון החוויה האולימפית, ישנו חדר הנצחה לחללי הפיגוע.
בגימנסיה "נבון" בחולון מציינים מדי שנה את טבח ספורטאי מינכן בטקס מיוחד, בהשתתפות המנהלת הראשונה של בית הספר, מיכל שחר, בתו של קהת שור, מאמן הקליעה שנרצח במהלך הטבח.
באשדוד הוסב לאחר הטבח שמו של אצטדיון הכדורגל העירוני לאצטדיון הי"א.
ברחוב ויצמן בתל אביב, בסמוך למרכז הרפואי ת"א ע"ש סוראסקי, הוקמה "רחבת הי"א", ובהּ גן והפסל "מלחמת בני אור בבני חושך" של הפסל אלי אילן (1973) לזכר י"א חללי מינכן. בהיקף הפסל כתובים שמות הנרצחים וסיפור האירוע בעברית ובאנגלית. במקום זה נערך טקס האזכרה ביום השנה לרצח הי"א (כ"ו באלול לפי הלוח העברי). במקום זה גם נערך טקס זיכרון לפני כל אולימפיאדה בהשתתפות המשלחת הישראלית.
ביער בן שמן, ליד שילת, נחנך בשנת ה-30 לרצח (2002) אתר הנצחה לי"א חללי מינכן. על גבעה במקום המשקיף על היער נמצא סלע בזלת גדול על בסיס אבן עליו חקוקים שמות הנרצחים.
המבנה הראשי של אכסניית הנוער בתל אביב, ברחוב בני דן 36, נקרא "בית מינכן" על שם חללי הטבח.
באצטדיון האתלטיקה ע"ש קרלי קריגר בחיפה הוקמו ב-2001 אנדרטה וקיר זיכרון לזכרם.
טורניר בינלאומי בהיאבקות לנוער על שם י"א חללי מינכן נערך בישראל מדי שנה.
השיר "כוכבי ספטמבר" נכתב לזכר הי"א על ידי אהוד מנור (מילים), גילה חסיד וצבי שרף (לחן).
רחובות ברחבי ישראל, בהם רחוב "חללי מינכן" בלוד, "כיכר האחד עשר" בשכונת קריית הרצוג בבני ברק, רחוב הי"א בהרצליה ורחוב י"א הספורטאים בטירת כרמל.
בבת-ים ישנו פארק בשם "גן י"א" לזכר 11 החללים מאולימפיאדת מינכן.
בטירת כרמל יש רחוב שנקרא י"א הספורטאים.
בנוף הגליל נחנכה באוגוסט 2012 כיכר לזכרם.
בית הכנסת המרכזי בשכונת אלעזר בכפר סבא, יש לוח זיכרון לזכרם.
ברמת השרון נחנכה בספטמבר 2022 "כיכר הי"א", ליד אצטדיון האתלטיקה המקומי.
אנדרטה במכון וינגייט
אנדרטה ביער בן שמן
הכיכר על שם י"א חללי מינכן
הנצחת י"א חללי מינכן > גרמניה

לוח זיכרון הוצב סמוך לבניין ברחוב קונולי 31 בו שכנה המשלחת הישראלית. על הלוח נכתב בעברית ובגרמנית: "בבנין זה התאכסנו חברי משלחת ישראל למשחקים האולימפיים העשרים, מי"א אלול תשל"ב עד כ"ו בו. באותו היום נרצחו אחד עשר מהם על ידי רוצחים ימ"ש - הי"ד". בהמשך מפורטים שמות 11 הנרצחים, ובסיום: "כבוד לזכרם".
בפארק האולימפי הוצבה אנדרטה הכוללת עמוד בטון מאוזן ועליו שמות החללים הישראלים והשוטר הגרמני אנטון פליגרבאואר, ולוח זיכרון ובו הכתובת בגרמנית: "ב-5 בספטמבר 1972, במהלך האולימפיאדה ה-20 במינכן, נספו במתקפת טרור אחד עשר ספורטאים ישראלים וסמל משטרה גרמני".
אנדרטה נוספת נמצאת בשדה התעופה פירסטנפלדברוק שבו נרצחו תשעת בני הערובה במהלך ניסיון החילוץ הכושל.
ב-6 בספטמבר 2017 במלאת 45 שנים לטבח נחנך אתר זיכרון רשמי בפארק האולימפי במינכן. האתר נחנך בטקס ממלכתי שבו השתתפו נשיא גרמניה פרנק-ואלטר שטיינמאייר, ראש ממשלת בוואריה הורסט זהופר, נשיא המדינה ראובן ריבלין ונציגי משפחות הנרצחים בטבח. עלות בניית אתר ההנצחה הייתה כ-2.5 מיליון אירו, ובמימונה נשאו, בין היתר, ממשלת בוואריה, עיריית מינכן, ממשלת גרמניה והוועד האולימפי הבינלאומי. באזור התצוגה של האתר משוחזרות השעות הדרמטיות של הפיגוע מנקודות מבט שונות, ומתוארים סיפוריהם האישיים והביוגרפיות של 11 הספורטאים הישראלים ושל השוטר הגרמני שנרצחו, כמו גם רקע קצר על הסכסוך הישראלי-פלסטיני.
ב-18 באוגוסט 2020 קיימו חיל האוויר הישראלי והלופטוואפה (חיל האוויר הגרמני), בהובלת מפקדיהם עמיקם נורקין ואינגו גרהרץ בהתאמה, את "מטס זיכרון לעתיד" – מטס של מטוס נחשון מטייסת 122 ושני מטוסי ברק מטייסת 105 בלוויית שני מטוסי יורופייטר טייפון גרמנים אשר עבר מעל מחנה הריכוז דכאו ומעל בסיס חיל האוויר פירסטנפלדברוק.
ב-5 בספטמבר 2022 לציון 50 שנה לטבח, התקיים טקס זיכרון בבסיס חיל האוויר בפירסטנפלדברוק בנוכחות משפחות הנרצחים, נשיא גרמניה פרנק וולטר שטיינמאייר ונשיא ישראל יצחק הרצוג. באותו היום התקיים טקס זיכרון גם באתר הזיכרון בפארק האולימפי במינכן בנוכחות משפחות הנרצחים ושרים גרמניים וישראליים.
בספטמבר 2022 קיימו התאחדות הקליעה הישראלית ואיגוד הקליעה הגרמני תחרות הנצחה בינלאומית לזכר י"א חללי מינכן במטווח האולימפי במינכן.
באוקטובר 2022 יצאה משלחת מישראל למרתון מינכן לציון 50 שנים לאולימפיאדה ולזכר אחד עשר הספורטאים. את המרתון סיימה המשלחת בכניסה קבוצתית לאצטדיון האולימפי וקו הסיום לבושים בחולצות כחול-לבן שעליהן שמות אחד עשר הספורטאים בעברית, וכשבידיהם דגלי ישראל.
הנצחת י"א חללי מינכן > ארצות הברית

אתר הנצחה לאומי על שם דוד ברגר נמצא בביצ'ווד, סמוך לקליבלנד.
י"א החללים מונצחים ב"היכל התהילה לספורט היהודי" בפילדלפיה.
אזכור הטבח באולימפיאדות

הוועד האולימפי הבינלאומי התנגד בתוקף לאורך שנים לכל טקס זיכרון לטבח הי"א במהלך המשחקים האולימפיים, בטענה שאין לערב פוליטיקה בספורט. המשלחת הישראלית עורכת טקס זיכרון בכל אולימפיאדה, אך הוא מתקיים בדרך כלל בבית השגריר הישראלי ולא בכפר האולימפי, מפני שהוועד האולימפי מתנגד אף לכך.
באולימפיאדת אתונה (2004) נכח לראשונה נשיא הוועד האולימפי, ז'אק רוג, בטקס הזיכרון לי"א חללי מינכן. במהלך אולימפיאדת לונדון (2012) ערכה שגרירות ישראל בלונדון טקס אזכרה לחללים, שבו נכחו ראש ממשלת בריטניה דייוויד קמרון וראש עיריית לונדון. באולימפיאדת ריו דה ז'ניירו (2016) נערך לראשונה טקס אזכרה רשמי לחללי הטבח, והוחלט על פי הצעתו של נשיא הוועד האולימפי הבינלאומי תומאס באך, להציב בטקס רשמי בכפר האולימפי אנדרטת "אבן זיכרון" לחללי הטבח מטעם הוועד האולימפי הבינלאומי, ובעתיד להעתיקה לכפרים האולימפיים הבאים בערים שיארחו את האולימפיאדות הבאות.
אזכור הטבח באולימפיאדות > הקמפיין לדקת דומייה לזכר חללי מינכן באולימפיאדת 2012

לקראת אולימפיאדת לונדון 2012 נערך קמפיין בינלאומי על מנת לשכנע את הוועד האולימפי הבינלאומי לקיים דקת דומייה בטקס הפתיחה של האולימפיאדה לזכר הספורטאים הישראלים שנרצחו באולימפיאדת מינכן. התמיכה בקמפיין הגיעה ממספר אנשי ציבור, בהם נשיא ארצות הברית, ברק אובמה, מזכירת המדינה האמריקאית, הילרי קלינטון, מועמד המפלגה הרפובליקנית בבחירות לנשיאות ארצות הברית שנערכו ב-2012, מיט רומני, שר החוץ הגרמני, גידו וסטרוולה, הפרלמנט האיטלקי, הפרלמנט האוסטרלי, הפרלמנט הגרמני והפרלמנט הקנדי.
חרף התמיכה של גורמים אלו, הוועד האולימפי הבינלאומי דחה את הבקשה לקיום דקת דומייה בטקס הפתיחה של התחרות, אך גורמים בוועד כיבדו את הקורבנות בטקס שאורגן על ידי שגרירות ישראל בלונדון והקהילה היהודית בלונדון ונערך ב-6 באוגוסט 2012. ב-5 בספטמבר 2012 נערך טקס זיכרון בבסיס חיל האוויר פירסטנפלדברוק. נשיא הוועד, ז'אק רוג שסירב בתוקף לדקת הדומייה הרשמית ונימק זאת ב"אין לערב פוליטיקה באולימפיאדה" החליט בסופו של דבר לערוך דקת דומייה ספוטנטית בטקס שהתקיים ב-23 ביולי, טקס זה היה הפעם הראשונה בה הוועד האולימפי כיבד את הקורבנות הישראלים מטבח מינכן במהלך טקס בכפר האולימפי.
אזכור הטבח באולימפיאדות > אולימפיאדת טוקיו (2020)

ביולי 2021 בטקס הפתיחה של אולימפיאדת טוקיו (2020) הוזכר לראשונה הטבח בספורטאים הישראלים במסגרת דקת דומייה כללית.
סרטים בנושא

21 שעות במינכן (Twenty One Hours at Munich) – סרט טלוויזיה אמריקאי מ-1976, בבימויו של ויליאם גראהם, ובכיכובם של ויליאם הולדן, אנתוני קווייל, שירלי נייט, פרנקו נרו, ריצ'רד בייסהרט ופול סמית'. הסרט מבוסס על ספרו של הסופר-עיתונאי הצרפתי, סרג' גרוסאר, "The Blood of Israel". אף על פי שהופק במקור לטלוויזיה, הסרט הוקרן גם בבתי קולנוע בכמה מדינות בעולם.
חרב גדעון (Sword Of Gideon) – מותחן טלוויזיה קנדי בבימויו של מייקל אנדרסון, המתאר את מאמצי 'המוסד' הישראלי לתפוס ולהביא למשפט את הטרוריסטים אשר היו מעורבים בטבח, ובדומה לסרטו של ספילברג מ-2005, גם הוא מבוסס על הספר "נקמה" של הסופר היהודי-קנדי ג'ורג' ג'ונס (ספר שעל פי אנשי מודיעין בכירים נחשב לבדיוני, אם כי קשה לאמת זאת בשל האופי הסודי של האירועים). עם סטיבן באואר, מייקל יורק, רוד סטייגר, קולין דיוהרסט, לסלי הופ, לינו ונטורה, רוברט ג'וי, והשחקן הישראלי יאיר (קויה) רובין.
יום אחר בספטמבר (One Day in September) – סרט תיעודי משנת 1999 בבימויו של קווין מקדונלד, עם קריינות של מייקל דאגלס, ופסקול של פיליפ גלאס. הסרט זכה בפרס האוסקר בקטגוריית הסרט התיעודי הטוב ביותר לשנת 2000.
מינכן (Munich) – סרט קולנוע אמריקאי משנת 2005 בבימויו של סטיבן ספילברג, המציג את סיפורם של סוכני "המוסד" הישראליים, שבמסגרת מבצע זעם האל, חיסלו את המחבלים המעורבים בתכנון טבח הספורטאים באולימפיאדת מינכן.
טבח אולימפי במינכן (Munich Olympic Massacre) – פרק (S03E04) מתוך "שניות מאסון", סדרה תיעודית העוקבת אחר אסונות ומציגה את הסיבות המיידיות שהובילו להן. הוקרן לראשונה בספטמבר 2006.
Der Olympia-Mord (רצח אולימפיה) – סרט תיעודי גרמני משנת 2006 באורך של 90 דקות בבימויים של סבסטיאן דנהרט, אולי וידנבך ומנפרד אולדנבורג. הוקרן ב-ZDF (ערוץ 2 הממלכתי הגרמני).
1972 - סרט תיעודי משנת 2008 באורך של 38 דקות, של היוצרת האמריקאית שרה מוריס, המתמקד בראיונות עם הפסיכולוג המשטרתי גאורג זיבר.
München 72 – Das Attentat (מינכן 72 – ההתנקשות) – סרט תיעודי של הבמאי הישראלי דרור זהבי, הופק בשנים 2011–2012 עבור ה-ZDF והוקרן לראשונה במרץ 2012.
5 בספטמבר (September 5) – סרט דרמה היסטורי משנת 2024, שנכתב ובוים על ידי טים פלבאום. בסרט מככבים פיטר סארסגארד, ג'ון מגארו, בן צ'פלין וליאוני בנש. העלילה עוסקת בטבח מנקודת מבטם של צוות ABC ספורט, שתיעד את האירועים בשידור חי.
ראו גם

חטיפת מטוס סבנה – אירוע טרור שבוצע גם הוא על-ידי ארגון "ספטמבר השחור" כחצי שנה קודם לכן ב-1972
לקריאה נוספת

משה אלעד, סָעַרְתְּ עָלַי, ארצי: אירועים שהסעירו את ישראל, הוצאת צמרת, תל אביב, תשפ"א 2021, עמודים 449–472
מיכאל בר זהר, איתן הבר, המרדף אחרי הנסיך האדום, כנרת, 1984 (קריאת הספר בתצוגה מקדימה באתר "גוגל ספרים" )
אהרון קליין, חשבון פתוח - מדיניות החיסולים של ישראל, הוצאת ידיעות אחרונות, 2006
אורה מורג, בעקבות הנסיך האדום, הוצאת שוקן, 2022
כתבה באתר איגוד הקליעה הגרמנית על התחרות
כספא

| --- | --- |

לוגו כספא
 סמל:  KAS
 יחידות על
 :  כספא
 בנק מרכזי
 אינפלציה:  קצב שנקבע מראש ויורד.
 https://kaspa.org
כספא (באנגלית: Kaspa, קוד: KAS) הוא מטבע מבוזר, שאינו כפוף לגוף מרכזי או למדיניות מוניטרית של ממשלות. כספא נועד להתמודד עם המגבלות של מטבעות קריפטוגרפיים קודמים, במיוחד בתחום המהירות והסקלביליות. השם "כספא" מקורו בארמית עתיקה ופירושו "כסף". המטבע פותח על ידי צוות בראשות ד"ר יונתן סומפולינסקי, אחד מהחוקרים המובילים בתחום הבלוקצ'יין והמטבעות המבוזרים.
כספא מבוסס על מבנה נתונים בשם BlockDAG (Directed Acyclic Graph), שהוא הרחבה של רעיון הבלוקצ'יין המסורתי. בניגוד לבלוקצ'יין המסורתי, שבו כל בלוק מקושר לבלוק הקודם בצורה של שרשרת, ב-BlockDAG כל בלוק יכול להיות מקושר למספר בלוקים קודמים, מה שמאפשר יצירת בלוקים בקצב גבוה יותר. הפרוטוקול המרכזי שמיושם בכספא הוא GHOSTDAG, המאפשר יצירת בלוקים בקצב גבוה של בלוק אחד בשנייה, תוך שמירה על רמת אבטחה גבוהה.
כספא נועד להיות מקביל לביטקוין, אך עם מיקוד בסקלביליות ובמהירות. מטבע המשמש לעסקאות יומיומיות מהירות וזולות. כיום (ינואר 2024), רשת ה-mainnet של כספא מסוגלת לעבד כ-200-300 עסקאות בשנייה, בעוד שהרשת הניסיונית (testnet) פועלת בקצב של 10 בלוקים בשנייה, מה שמאפשר עיבוד של כ-2,000-3,000 עסקאות בשנייה. אחת השאיפות של צוות הפיתוח היא להגדיל את קצב יצירת הבלוקים ל-100 בלוקים בשנייה, מה שיאפשר עיבוד של עד 30,000 עסקאות בשנייה.
אחד החידושים המרכזיים של כספא הוא מימוש פרוטוקול הקונצנזוס GHOSTDAG, אשר מציע פתרון ייחודי לטרילמה של הבלוקצ'יין – האיזון בין אבטחה, ביזור וסקלביליות. פרוטוקול זה מאפשר לכספא לפעול במהירות גבוהה מבלי להתפשר על רמת האבטחה.
כספא הושק באופן "הוגן" (fair launch) בנובמבר 2021, כאשר ביום הראשון החלו כ-400 כורים להשתתף ברשת, ללא הקצאה מוקדמת של מטבעות למפתחים או משקיעים. סך כל ההיצע של כספא מתוכנן להיות 28.7 מיליארד מטבעות, כאשר מעל 90% מהם צפויים להיות כרויים עד מרץ 2025, וההנפקה המלאה תסתיים ב-2036.
כספא נחשב ליעיל במיוחד כמטבע מבוזר מבוסס Proof-of-Work (PoW), וזאת בשל האופטימיזציה שלו לכרייה אופטית, טכנולוגיה שעשויה לצמצם משמעותית את צריכת האנרגיה של מטבעות PoW אחרים.
כספא כמטבע דיגיטלי

כספא, בדומה לביטקוין, מתוכנן כמטבע דיגיטלי מבוזר שאינו נשלט על ידי גוף מרכזי. עם זאת, כספא מציע מספר שיפורים משמעותיים על פני ביטקוין. ראשית, כספא מאפשר עיבוד של עד בלוק אחד בשנייה, לעומת בלוק אחד כל 10 דקות בביטקוין, מה שמאפשר אישור עסקאות מהיר בהרבה, והופך אותו למתאים יותר לשימוש יומיומי ולעסקאות בקצב גבוה.
בנוסף, כמות המטבעות המקסימלית של כספא נקבעה ל-28.7 מיליארד יחידות, עם קצב הנפקה שמתחיל מהיר אך יורד בחצי מדי שנה, בניסיון להבטיח שגם משתמשים עם כוח כרייה נמוך יוכלו להשתתף בתהליך הכרייה בשלבים הראשונים של המטבע. עד מרץ 2025, למעלה מ-90% מהמטבעות צפויים להיות בכרייה, והכמות הכוללת תושלם עד שנת 2036.
טכנולוגיית BlockDAG שעליה מבוסס כספא בשילוב מנגונני הקונצנזוס שפותחו, מהווה שיפור על פני הבלוקצ'יין המסורתי בכך שהיא מאפשרת יצירת בלוקים מקבילים והגדלת הסקלביליות של הרשת. בפרוטוקול GHOSTDAG, כל בלוק ברשת יכול להיות מקושר למספר בלוקים קודמים, דבר המאפשר לרשת לעבד עסקאות רבות בו-זמנית מבלי להמתין לאישור בלוק יחיד, מה שמוביל ליעילות גבוהה יותר.
למרות היתרונות הטכנולוגיים הבולטים של כספא, הוא עדיין סובל מתנודתיות גבוהה בערכו ומאימוץ מוגבל בהשוואה למטבעות מבוססים יותר, כגון ביטקוין ואתריום. תנודתיות זו מגבילה את יכולתו של כספא לשמש כאמצעי תשלום יציב בטווח הקצר, ומדגישה את הצורך באימוץ רחב יותר ובפיתוח כלים ותשתיות נוספים שיאפשרו את השימוש היומיומי במטבע.
היסטוריה

הבסיס לפיתוח כספא החל להתגבש בשנת 2013, כאשר ד"ר יונתן סומפולינסקי ופרופ' אביב זוהר פרסמו את המאמר "Secure High-Rate Transaction Processing in Bitcoin". מאמר זה הציע את פרוטוקול GHOST, שנועד לשפר את הביצועים של ביטקוין ומאוחר יותר היווה את הבסיס לפיתוח פרוטוקולים נוספים שהובילו ליצירת כספא.
בשנת 2018, סומפולינסקי וצוותו המשיכו לחקור ולפתח את רעיונותיהם ופרסמו את המאמר על פרוטוקול PHANTOM, שהניח את היסודות לטכנולוגיה מאחורי כספא. באותה שנה, סומפולינסקי ייסד את חברת DAGlabs, במטרה לקדם את פיתוח הטכנולוגיה ולהפוך את הפרוטוקולים השונים למסחריים. DAGlabs גייסה מימון בסך 8 מיליון דולר מקרנות הון סיכון כדי לממש את הפוטנציאל הטכנולוגי של BlockDAG ולאפשר את המשך פיתוח כספא.
ב-19 בנובמבר 2021, לאחר מספר שנות פיתוח, הושקה הרשת הראשית של כספא (mainnet). השקת הרשת בוצעה באופן "הוגן" (fair launch), ללא הקצאה מוקדמת של מטבעות למפתחים או משקיעים, דבר שהיווה עקרון חשוב בקרב הקהילה שצמחה סביב הפרויקט.
בשנת 2022, לאחר השקת הרשת הראשית, התמקד סומפולינסקי בהרחבת הקהילה ובבניית שיתוף פעולה עם מפתחים נוספים כדי להמשיך ולשפר את הפרוטוקול של כספא. כספא מתוכנן בצורה מבוזרת לחלוטין, עם דגש על שימוש בפרוטוקול BlockDAG שמאפשר עיבוד עסקאות מהיר ובטוח, תוך שמירה על האיזון בין ביזור לביצועים.
במהלך שנת 2023, הערך של כספא עלה משמעותית בשוק הקריפטו, כאשר ב-8 בדצמבר 2023, הגיע לשיא של 0.1395 דולר אמריקני. עליית הערך הייתה תוצאה של הכרה רחבה יותר בפוטנציאל הטכנולוגי של כספא וההתקדמות המהירה בפרויקטים השונים הקשורים אליו.
ד"ר יונתן סומפולינסקי, אחד ממייסדי כספא, הוא חוקר מוביל בתחום הקריפטוגרפיה ופרוטוקולי הרשת, ונחשב לאחד הדמויות המרכזיות בתעשיית הבלוקצ'יין.
הטכנולוגיה של כספא

כספא היא מטבע קריפטוגרפי המבוסס על טכנולוגיית BlockDAG (Directed Acyclic Graph), שהיא הרחבה של רעיון הבלוקצ'יין המסורתי. הפיתוח של כספא נשען על סדרה של פרוטוקולים וחידושים טכנולוגיים שפותחו לאורך השנים, במטרה להתגבר על מגבלות של מטבעות קריפטוגרפיים קודמים, במיוחד בתחומי המהירות והסקלביליות.
הטכנולוגיה של כספא > GHOST (Greedy Heaviest Observed Subtree)

הבסיס הראשוני לפיתוח כספא הונח עם פרסום פרוטוקול GHOST בשנת 2013 על ידי ד"ר יונתן סומפולינסקי ופרופ' אביב זוהר. GHOST הציע שיטה חדשה לבחירת השרשרת העיקרית בבלוקצ'יין, המתחשבת גם בבלוקים "יתומים" (orphaned blocks) שנוצרו במקביל לשרשרת הראשית. זה היווה שיפור משמעותי לעומת כלל השרשרת הארוכה ביותר של ביטקוין, ואפשר יצירת בלוקים בקצב מהיר יותר תוך שמירה על רמת אבטחה גבוהה.
הטכנולוגיה של כספא > SPECTRE (Serialization of Proof-of-work Events: Confirming Transactions via Recursive Elections)

בשנת 2016, סומפולינסקי וזוהר פיתחו את פרוטוקול SPECTRE. הפרוטוקול היה הצעד הראשון לקראת שימוש במבנה DAG במקום בלוקצ'יין ליניארי. הפרוטוקול אפשר עיבוד מקבילי של בלוקים, מה שהגדיל משמעותית את קצב העיבוד של עסקאות. עם זאת, SPECTRE לא סיפק סדר ליניארי מלא של עסקאות, מה שהגביל את יכולתו לתמוך בחוזים חכמים מורכבים.
הטכנולוגיה של כספא > PHANTOM

בשנת 2018, פורסם פרוטוקול PHANTOM, שהיווה את הבסיס הטכנולוגי העיקרי לכספא. PHANTOM שילב את היתרונות של מבנה ה-DAG עם היכולת לספק סדר ליניארי של עסקאות. הפרוטוקול הציג את מושג ה-k-cluster, שמאפשר לזהות קבוצות של בלוקים שנוצרו על ידי כורים הגונים, ובכך לשפר את האבטחה והיעילות של הרשת.
הטכנולוגיה של כספא > GHOSTDAG

GHOSTDAG הוא הווריאציה של PHANTOM שאומצה בפועל על ידי כספא. זהו אלגוריתם "חמדן" (greedy) שמספק פשרה טובה בין היעילות החישובית לבין האבטחה והסקלביליות. GHOSTDAG מאפשר יצירת בלוקים בקצב של עד בלוק אחד בשנייה, תוך שמירה על רמת אבטחה גבוהה.
הטכנולוגיה של כספא > kHeavyHash

כספא משתמשת באלגוריתם כרייה ייחודי בשם kHeavyHash.
kHeavyHash הוא אלגוריתם הכרייה הייחודי של רשת כספא (KAS), שפותח במיוחד עבור מטבע זה. אלגוריתם זה מבוסס על חישובים של כפל מטריצות המבוצעות בין שני ערכי האש סטנדרטיים מסוג SHA-3.
kHeavyHash הוא אלגוריתם כרייה שדורש מעט זיכרון, מה שמאפשר כרייה יעילה גם באמצעות GPUs בעלי זיכרון מוגבל. תכונה זו מרחיבה את טווח החומרה המתאימה לכרייה של כספא, ומאפשרת למכשירים עם זיכרון נמוך להשתתף בתהליך.
קצב יצירת הבלוקים בכספא מהיר מאוד בהשוואה למטבעות אחרים, כאשר בלוק חדש נוצר בכל שנייה. למרות זאת, עם התקדמות הטכנולוגיה, כריית כספא באמצעות GPU הפכה לפחות יעילה, וכריית kHeavyHash מתבצעת בעיקר באמצעות חומרת ASIC ייעודית, המספקת תוצאות רווחיות יותר.
הטכנולוגיה של כספא > DAGKnight

DAGKnight הוא הפרוטוקול העתידי של כספא, שפותח על ידי מיכאל סאטון ויונתן סומפולינסקי. DAGKnight מציע שיפורים נוספים בביצועים ובאבטחה, כולל יכולת להתאים את עצמו באופן דינמי לתנאי הרשת ללא צורך בפרמטרים קבועים מראש.
הטכנולוגיה של כספא > יתרונות טכנולוגיים

הטכנולוגיה של כספא מציעה מספר יתרונות משמעותיים:
מהירות גבוהה: כספא מסוגלת לעבד מאות עסקאות בשנייה, עם זמני אישור של שניות בודדות.
סקלביליות: המבנה של BlockDAG מאפשר גידול בקצב העיבוד ללא פגיעה באבטחה או בביזור.
עמידות לריכוזיות: אלגוריתם הכרייה הייחודי מקשה על יצירת יתרון משמעותי באמצעות ציוד ייעודי.
אבטחה גבוהה: הפרוטוקולים של כספא מספקים הגנה חזקה נגד התקפות שונות, כולל התקפות 51%.
יעילות אנרגטית: בהשוואה לביטקוין ולמטבעות Proof of Work אחרים, כספא צורכת פחות אנרגיה לעיבוד עסקאות.
הטכנולוגיה של כספא > אתגרים ומגבלות

למרות היתרונות הרבים, הטכנולוגיה של כספא עדיין מתמודדת עם מספר אתגרים:
מורכבות: המבנה המורכב יותר של BlockDAG יכול להקשות על הבנה ואימוץ נרחבים.
בשלות: בהיותה טכנולוגיה חדשה יחסית, כספא עדיין לא נבחנה לאורך זמן כמו מטבעות ותיקים יותר.
תמיכה בחוזים חכמים: נכון לעכשיו, כספא אינה תומכת בחוזים חכמים מורכבים כמו אתריום, אם כי יש תוכניות להוסיף תמיכה זו בעתיד.
ככל שהטכנולוגיה של כספא ממשיכה להתפתח, צפויים שיפורים נוספים שיתמודדו עם אתגרים אלה ויציעו פתרונות חדשניים לבעיות הקיימות במטבעות קריפטוגרפיים.
הערות שוליים

↑  In which I run with the GHOSTs of my hometown*, Medium, ‏2020-11-24
1 2  Yonatan Sompolinsky, Shai Wyborski, Aviv Zohar, PHANTOM: A Scalable BlockDAG Protocol, Cryptology ePrint Archive, ‏2018
↑  Kaspa - A Scalable Proof-of-Work Cryptocurrency, Kaspa
↑  Transaction Fees - Integrating with Kaspa, kaspa.aspectron.org
↑  Kaspa Graphical Interface, Kaspa KGI
↑  PHANTOM: A Scalable BlockDAG Protocol, Cryptology ePrint Archive, ‏2018
↑  Kaspa's Fair Launch, Kaspa
↑  FAQ - Tokenomics, Kaspa WIKI (באנגלית)
1 2  Kaspa Emission Schedule, Kaspa
↑  Kaspa: Where to Part IV, Medium
↑  Kaspa price, KAS chart, and market cap, CoinMarketCap
↑  Yonatan Sompolinsky, Aviv Zohar, Secure High-Rate Transaction Processing in Bitcoin, Cryptology ePrint Archive, ‏2013
↑  Yonatan Sompolinsky, Shai Wyborski, Aviv Zohar, PHANTOM: A Scalable BlockDAG Protocol, Cryptology ePrint Archive, ‏2018
↑  יונתן סומפולינסקי והחזון לכספא, באתר Tech12, ‏2024-08-30
↑  Kaspa Mainnet Launch, Medium, ‏2021-11-19
1 2  Interview with Dr. Yonatan Sompolinsky of Kaspa, HackerNoon
↑  Kaspa price, KAS chart, and market cap, CoinMarketCap
↑  ראיון עם ד"ר יונתן סומפולינסקי, באתר CryptoJungle
↑  Yonatan Sompolinsky, Aviv Zohar, Secure High-Rate Transaction Processing in Bitcoin, Cryptology ePrint Archive, ‏2013
↑  Yonatan Sompolinsky, Yoad Lewenberg, Aviv Zohar, SPECTRE: A Fast and Scalable Cryptocurrency Protocol, Cryptology ePrint Archive, ‏2016
↑  Yonatan Sompolinsky, Shai Wyborski, Aviv Zohar, PHANTOM: A Scalable BlockDAG Protocol, Cryptology ePrint Archive, ‏2018
↑  Michael Sutton, Yonatan Sompolinsky, DAGKnight: An Asynchronous DAG for Proof-of-Work Blockchains, Cryptology ePrint Archive, ‏2022
פיטר פלימפטון סמית'

פיטר פלימפטון סמית' (באנגלית: Peter Plympton Smith; נולד ב-31 באוקטובר 1945) הוא מחנך ופוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס הכללי של ורמונט בין השנים 1991-1989 וסגן המושל ה-76 של המדינה בשנים 1987-1983. הוא גם היה נשיא מייסד של המכללה הקהליתית של ורמונט ושל אוניברסיטת המדינה של קליפורניה במונטריי ביי. סמית' כיהן כעוזר המנהל הכללי לענייני חינוך באונסק"ו.
סמית' מכהן בהווה כסגן נשיא בכיר לאסטרטגיות ופיתוח אקדמיים בחברת "Kaplan Higher Education Corporation", חברת חינוך גלובלית בבעלות חברת Graham Holding. ב-KHE הוא עמד בראש המאמצים להתאים אישית תוכניות לתואר ומערכות תומכות למידה, תוך חיזוק הפדגוגיה מבוססת התוצאות שלהם ברמת התכנית והקורס. סמית' גם מפתח עמדות שוק ושירותים חדשים לשוק ההשכלה העל-תיכונית למבוגרים.
ביוגרפיה > ראשית חייו והשכלה

סמית' נולד ב-31 באוקטובר 1945 בבוסטון, מסצ'וסטס, וגדל בברלינגטון, ורמונט. הוא בנו של בנקאי מברלינגטון וסנאטור מדינת ורמונט פרדריק פלימפטון סמית'. הוא סיים את לימודיו באקדמיית פיליפס ב-1964 וקיבל תואר AB בהיסטוריה מאוניברסיטת פרינסטון ב-1968 לאחר שהשלים תזה בכירה שכותרתה "ברלינגטון, ורמונט, 1791-1848: מחקר על פיתוח כלכלי ושינוי חברתי בקהילה".  בשנת 1970, הוא קיבל תואר שני מבית הספר לחינוך לתואר שני באוניברסיטת הרווארד. הוא קיבל את התואר השני שלו מבית הספר לחינוך לתואר שני בהרווארד במינהל, תכנון ומדיניות חברתית ב-1983.